ועדת הכנסת, כנסת 20, פרוטוקול מספר 343, 2018-03-07 10:15

מכלוף מיקי זוהר: שלום לכולם, אני מתכבד לפתוח את ועדת הכנסת.

מכלוף מיקי זוהר: הנושא הראשון על סדר היום הוא פעילות ועדות הכנסת בפגרת פסח, התשע"ח-2018.

מכלוף מיקי זוהר: תציג את הפרטים מזכירת הכנסת.

ירדנה מלר-הורוביץ: לקראת הפגרה אנחנו נוהגים הרי שוועדת הכנסת תקבל החלטה על פעילות ועדות הכנסת בעת החופשה.

ירדנה מלר-הורוביץ: אנחנו ממליצים שוועדות הכנסת, לרבות ועדות מיוחדות, ועדות משותפות, ועדות משנה וועדות חקירה, יוכלו להמשיך בעבודתן בימי הפגרה, אולם מספר הישיבות לא יעלה על 4.

ירדנה מלר-הורוביץ: לעניין הזה, סיורי ועדה הם כישיבות ועדה.

ירדנה מלר-הורוביץ: אבקש להזכיר כי יושב-ראש הכנסת רשאי להתיר במקרים מיוחדים קיום ישיבות נוספות בהתאם לסמכותו לפי סעיף 112(ב) לתקנון.

ירדנה מלר-הורוביץ: יש החרגה לוועדת הכספים ולוועדת החוץ והביטחון.

ירדנה מלר-הורוביץ: אני מבקשת לחדד, כי זה כבר נוהל שהתגבש אצלנו בשנים האחרונות, הזמנה לישיבות הוועדה בפגרה שנקבעו לפי סעיף 112(א) תימסר לכל חברי הוועדה מוקדם ככל האפשר, ולפחות ארבעה ימים מראש.

ירדנה מלר-הורוביץ: במניין הימים ייכללו יום ההזמנה ויום הישיבה, וכן ימי שבת, חג ומועד.

ירדנה מלר-הורוביץ: אולם, אם ביום כינוס ישיבת הוועדה התכנסה גם מליאת הכנסת, ניתן למסור את ההזמנה שלושה ימים מראש כאמור.

ירדנה מלר-הורוביץ: שוב, ההוראה הזו לא תחול על ועדת החוץ והביטחון, אך גם שם תימסר הודעה מוקדם ככל האפשר.

ירדנה מלר-הורוביץ: לא ניתן לקיים ישיבות נוספות בוועדה ביום שבו נקבעה הישיבה או להוסיף נושאים לסדר היום, אלא בהודעה מראש של ארבעה ימים כאמור.

ירדנה מלר-הורוביץ: יובהר כי משך כל אחת מהישיבות בפגרה לא יחרוג מהמקובל בוועדה.

ירדנה מלר-הורוביץ: התכנסה מליאת הכנסת בתקופת הפגרה לדיון בהצעת חוק או בנושא אחר, רשאיות ועדות הכנסת הנוגעות בדבר להתכנס באותו יום לצורך דיונים בקשר לאותה הצעת חוק או בקשר לאותו נושא, ולא יחולו לעניין ישיבות אלה ההגבלות האמורות בהחלטה זו לעניין מסירת ההזמנה מראש, מספר הישיבות ומשך הזמן שלהן.

ירדנה מלר-הורוביץ: כמובן שזה על דעת יושב-ראש הכנסת.

דוד ביטן: מה קורה עם ועדות משותפות?

ירדנה מלר-הורוביץ: כתבנו, ארבע.

מכלוף מיקי זוהר: תודה.

מכלוף מיקי זוהר: מי בעד ההחלטה הזו שהוצגה על ידי המזכירה?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – פה אחד

מכלוף מיקי זוהר: ההחלטה התקבלה.

מכלוף מיקי זוהר: הסעיף השני על סדר היום הוא בקשת הממשלה להקדמת הדיון בהצעת חוק הסמים המסוכנים (עבירת קנס מיוחדות – הוראת שעה), התשע"ח-2018, לפני הקריאה הראשונה.

מכלוף מיקי זוהר: ליאור חיימוביץ, נציג הממשלה, בבקשה.

<ליאור חיימוביץ: בוקר טוב.

<ליאור חיימוביץ: אנחנו מבקשים היום לפטור מהנחה את הצעת החוק שהיא תוצר של עבודת מטה והיא נמשכה למעלה משנה, מאומצת, מקצועית, מקיפה, בהובלת השר לביטחון הפנים ובהשתתפות כל המשרדים הרלוונטיים.

<ליאור חיימוביץ: חוק הסמים המסוכנים - מדובר במודל האכיפה החדש בכל הנוגע לשימוש בקנביס.

<ליאור חיימוביץ: המודל הזה הוצג כבר לציבור והוא אושר בממשלה.

<ליאור חיימוביץ: הוא הוצג כאן בכנסת בוועדת הסמים.

<ליאור חיימוביץ: אנחנו מבקשים לפטור אותו מהנחה כדי להעלות אותו היום לקריאה ראשונה.

מכלוף מיקי זוהר: מישהו מחברי הכנסת רוצה להתייחס?

מכלוף מיקי זוהר: אני רוצה לעבור להצבעה.

מכלוף מיקי זוהר: מי בעד הקדמת הדיון בהצעת חוק הסמים המסוכנים?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – פה אחד

מכלוף מיקי זוהר: ההחלטה התקבלה.

מכלוף מיקי זוהר: ג.

מכלוף מיקי זוהר: בקשת יו"ר ועדת הפנים והגנת הסביבה למיזוג הצעות חוק הבאות לפי סעיף 84(ד) לתקנון הכנסת ובקשה לפטור מחובת הנחה לפי סעיף 88(ב) לתקנון הכנסת: 1.

מכלוף מיקי זוהר: הצעת חוק המאבק בטרור (תיקון מס' 3), התשע"ח - 2018 (מ/ 1201) 2.

מכלוף מיקי זוהר: הצעת חוק לתיקון פקודת המשטרה (לוויה וקבורה של מפגעים), התשע"ח - 2018, (פ/ 4827/20), של חה"כ בצלאל סמוטריץ 3.

מכלוף מיקי זוהר: הצעת חוק לתיקון פקודת המשטרה (לוויה וקבורה של מפגעים), התשע"ח - 2018, (פ/ 4828/20), של חה"כ ענת ברקו

מכלוף מיקי זוהר: סעיף 3 - בקשת יו"ר ועדת הפנים והגנת הסביבה למיזוג הצעות חוק הבאות לפי סעיף 84(ד) לתקנון הכנסת ובקשה לפטור מחובת הנחה לפי סעיף 88(ב) לתקנון הכנסת: 1.

מכלוף מיקי זוהר: הצעת חוק המאבק בטרור (תיקון מס' 3), התשע"ח - 2018, 2.

מכלוף מיקי זוהר: הצעת חוק לתיקון פקודת המשטרה (לוויה וקבורה של מפגעים) התשע"ח - 2018, של חבר הכנסת בצלאל סמוטריץ, 3.

מכלוף מיקי זוהר: הצעת חוק לתיקון פקודת המשטרה (לוויה וקבורה של מפגעים), התשע"ח- 2018, של חברת הכנסת ענת ברקו.

מכלוף מיקי זוהר: מישהו מהחברים רוצה לומר משהו בנושא?

מכלוף מיקי זוהר: אני מניח שלא, ולכן אנחנו עוברים להצבעה.

<ארבל אסטרחן: זה היה כאן בקביעת ועדה.

<ארבל אסטרחן: ועדת הכנסת כבר סידרה שזה יידון ביחד, זה אותו נושא.

מכלוף מיקי זוהר: בשמחה.

מכלוף מיקי זוהר: מי בעד?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – פה אחד בקשת יו"ר ועדת הפנים והגנת הסביבה למיזוג הצעות חוק הבאות לפי סעיף 84(ד) לתקנון הכנסת ובקשה לפטור מחובת הנחה לפי סעיף 88(ב) לתקנון הכנסת: 1.

מכלוף מיקי זוהר: הצעת חוק המאבק בטרור (תיקון מס' 3), התשע"ח - 2018, 2.

מכלוף מיקי זוהר: הצעת חוק לתיקון פקודת המשטרה (לוויה וקבורה של מפגעים) התשע"ח - 2018, של חה"כ בצלאל סמוטריץ, 3.

מכלוף מיקי זוהר: הצעת חוק לתיקון פקודת המשטרה (לוויה וקבורה של מפגעים), התשע"ח- 2018, של חה"כ ענת ברקו, נתקבלה.

מכלוף מיקי זוהר: ההחלטה התקבלה.

מכלוף מיקי זוהר: ד.

מכלוף מיקי זוהר: בקשת יו"ר ועדת העבודה, הרווחה והבריאות למיזוג הצעות חוק הבאות:

מכלוף מיקי זוהר: >

מכלוף מיקי זוהר: <2019), התשע"ח- 2018 (מ/ 1196), סעיף 24 (2)(ב) ו-(3) שעניינו תוספת ותק וקצבת אזרח>

מכלוף מיקי זוהר: <2.

מכלוף מיקי זוהר: הצעת חוק ההתייעלות הכלכלית (תיקוני חקיקה ליישום המדיניות הכלכלית לשנות>

מכלוף מיקי זוהר: סעיף ד - בקשת יו"ר ועדת העבודה, הרווחה והבריאות למיזוג הצעות חוק הבאות: 1.

מכלוף מיקי זוהר: הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח - 2018, סעיף 24 (2)(ב) ו-(3) שעינינו תוספת ותק וקצבת אזרח ותיק, 2.

מכלוף מיקי זוהר: הצעת חוק ההתייעלות הכלכלית (תיקוני חקיקה ליישום המדיניות הכלכלית לשנות התקציב 2017 ו- 2018) (תיקון תוספת ותק לקצבת זקנה), התשע"ח - 2019.

מכלוף מיקי זוהר: מישהו מהחברים רוצה להתייחס?

מכלוף מיקי זוהר: אני מניח שלא, ולכן נעבור להצבעה.

מכלוף מיקי זוהר: מי בעד מיזוג הצעות החוק?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: בקשת יו"ר ועדת העבודה, הרווחה והבריאות למיזוג הצעות החוק הבאות: 1.

מכלוף מיקי זוהר: הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח - 2018, סעיף 24 (2)(ב) ו-(3) שעניינו תוספת ותק וקצבת אזרח ותיק, 2.

מכלוף מיקי זוהר: הצעת חוק ההתייעלות הכלכלית (תיקוני חקיקה ליישום המדיניות הכלכלית לשנות התקציב 2017 ו- 2018) (תיקון תוספת ותק לקצבת זקנה), התשע"ח - 2019, נתקבלה.

מכלוף מיקי זוהר: ההחלטה התקבלה.

מכלוף מיקי זוהר: ברוך הבא ליושב-ראש הקואליציה.

מכלוף מיקי זוהר: ה.

מכלוף מיקי זוהר: בקשת יו"ר ועדת החוקה, חוק ומשפט להקדמת הדיון בהצעות חוק הבאות לפני הקריאה השנייה והשלישית: 1 .

מכלוף מיקי זוהר: הצעת חוק חסימת מספר טלפון לשם מניעת ביצוע עבירות, התשע"ז - 2017 (מ/ 1147) 2 .

מכלוף מיקי זוהר: הצעת חוק יסודות המשפט (תיקון)(עקרונות המשפט העברי), התשע"ז - 2017 (כ/ 717)

מכלוף מיקי זוהר: סעיף ה - בקשת יו"ר ועדת החוקה, חוק ומשפט להקדמת הדיון בהצעות חוק הבאות לפני הקריאה השנייה והשלישית: 1.

מכלוף מיקי זוהר: הצעת חוק חסימת מספר טלפון לשם מניעת ביצוע עבירות, התשע"ח - 2017 ו-2.

מכלוף מיקי זוהר: הצעת חוק יסודות המשפט (תיקון)(עקרונות המשפט העברי), התשע"ח - 2017.

מכלוף מיקי זוהר: האם מישהו רוצה להתייחס?

דוד ביטן: ביסודות המשפט כמה הסתייגויות יש?

דוד ביטן: האם נשב על זה עכשיו 20 שעות, ?

דוד ביטן: זה שבוע אחרון.

מכלוף מיקי זוהר: איפה נציגי ועדת חוקה?

דוד ביטן: כמה הסתייגויות?

<ארבל אסטרחן: אני אבדוק.

מכלוף מיקי זוהר: מבררים את כמויות ההסתייגויות.

מכלוף מיקי זוהר: ומה עם הצעת חוק מספר טלפון?

מכלוף מיקי זוהר: האם אני יכול להצביע על זה?

<ארבל אסטרחן: כן, זה בנפרד.

מכלוף מיקי זוהר: הצבעה בנפרד על הצעת חוק חסימת מספר טלפון לשם מניעת ביצוע עבירות.

מכלוף מיקי זוהר: מי בעד?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: בקשת יו"ר ועדת החוקה, חוק ומשפט להקדמת הדיון לפני הקריאה השנייה והשלישית בהצעת חוק חסימת מספר טלפון לשם מניעת ביצוע עבירות, התשע"ז- 2017 (מ/ 1147), נתקבלה.

מכלוף מיקי זוהר: ההחלטה התקבלה.

מכלוף מיקי זוהר: עכשיו סעיף 2 - חוק יסודות המשפט.

מכלוף מיקי זוהר: היא מבררת את כמות ההסתייגויות.

מכלוף מיקי זוהר: בינתיים חברת הכנסת קארין אלהרר תאמר את דבריה.

קארין אלהרר: תודה רבה, אדוני היושב-ראש.

קארין אלהרר: זה חוק מאוד שנוי במחלוקת, ובאמת היו אין ספור הסתייגויות בוועדת חוקה.

קארין אלהרר: אנחנו נמצאים בעיצומו של מושב, וגם כך יש רשימת חוקים באמת מאוד מאוד ארוכה.

קארין אלהרר: אם הייתם אומרים לי שזה דבר שבלעדיו מדינת ישראל לא יכולה להמשיך להתקיים, זה משהו אחר.

קארין אלהרר: אבל לא מדובר בזה.

קארין אלהרר: זה באמת חוק אזוטרי.

אמיר אוחנה: אני מסכים, אדוני.

דוד ביטן: אנחנו לא נשב 20 שעות בשביל החוק הזה.

אמיר אוחנה: לא, זה לא הגיוני.

קארין אלהרר: זה בלתי סביר.

דוד ביטן: אין לנו בעיה, לא אכפת לנו.

דוד ביטן: אבל לא זה.

דוד ביטן: 20 שעות אתה עושה ברגע האחרון?

אמיר אוחנה: לא, לא.

אמיר אוחנה: אדוני היושב-ראש, אנחנו לא חותמת גומי.

אמיר אוחנה: אני לא חושב שאנחנו צריכים לקבל את הבקשה הזו.

דוד ביטן: לא קשור.

דוד ביטן: זה המון שעות.

דוד ביטן: מה, אין לנו מה לעשות?

מכלוף מיקי זוהר: יתכבד היועץ המשפטי לענות לשאלות חברי הכנסת.

מכלוף מיקי זוהר: קודם כל, זה חוק פרטי של ניסן סלומינסקי.

מכלוף מיקי זוהר: תסביר למה זה דחוף, כמה הסתייגויות הוגשו לגבי החוק.

דוד ביטן: כמה שעות יהיה דיון פה?

<גור בליי: לדעתי, יש כ-70 או 80 הסתייגויות, וכל האופוזיציה הצטרפה לכל ההסתייגויות.

<גור בליי: זה אלפי דקות.

<גור בליי: זה פשוט כל האופוזיציה כפול מספר ההסתייגויות בפועל.

דוד ביטן: במושב הבא.

דוד אמסלם: אנחנו לגבי היום עשינו איזשהו סיכום עם האופוזיציה לגבי הנושאים הבעייתיים.

דוד ביטן: זה לא נכלל.

דוד אמסלם: זה לא היה, אנחנו לא נעלה את זה היום בכל מקרה.

טלי פלוסקוב: במושב הבא, נכון.

טלי פלוסקוב: לא קרה שום דבר.

דוד ביטן: במושב הבא, מה הבעיה?

מכלוף מיקי זוהר: אנחנו מסירים מסדר היום בינתיים?

דוד אמסלם: תעכב את זה שנייה עד שיבוא ניסן.

מכלוף מיקי זוהר: בינתיים אנחנו מסירים, אולי נחזיר.

<ארבל אסטרחן: לא, תעבור לנושא הבא.

דוד אמסלם: אתה יכול להעביר את זה בגדול, אנחנו לא נעלה את זה היום.

דוד ביטן: למה לך?

דוד ביטן: הוא ילחץ, עזוב.

דוד אמסלם: לא נעלה את זה היום גם אם הוא ילחץ, זה לא משנה.

דוד ביטן: הכי טוב לא לתת פטור.

<ארבל אסטרחן: אם זה לא עולה אז למה לתת פטור?

<ארבל אסטרחן: פטור זה רק בשביל להעלות היום.

דוד אמסלם: נכון, צודקת.

מכלוף מיקי זוהר: אנחנו חוזרים לסעיף הזה שנשאר פתוח.

מכלוף מיקי זוהר: כל שאר הסעיפים טופלו.

מכלוף מיקי זוהר: הסעיף הוא בעניין חוק המשפט העברי.

מכלוף מיקי זוהר: ניסן, אומרים לנו שיש הרבה הסתייגויות, הרבה שעות דיון.

מכלוף מיקי זוהר: אי אפשר לסיים את זה עכשיו.

מכלוף מיקי זוהר: החברים מבקשים לדחות את ההצבעה על זה כדי להעלות את זה אולי למושב הבא כי כרגע יש המון לחץ, גם תקציב וגם דברים אחרים, והאופוזיציה מתנגדת נחרצות.

דוד אמסלם: אנחנו לא יכולים להעלות את זה היום.

דוד ביטן: ניסן, במושב הבא.

דוד אמסלם: או בוא נראה מה יהיה ביום שני.

ניסן סלומינסקי: ביום שני גם תהיה מליאה?

דוד אמסלם: יכול להיות, הכול פתוח.

מכלוף מיקי זוהר: לכן, זו ההמלצה.

מכלוף מיקי זוהר: את סעיף 1, את הצעת חוק חסימת מספרי טלפון, כמובן אישרנו.

מכלוף מיקי זוהר: אבל את הצעת חוק יסודות המשפט.

ניסן סלומינסקי: יום שני תהיה מליאה?

דוד אמסלם: בוודאי.

דוד אמסלם: התכנון של התקציב הוא בכלל יום שלישי, רביעי, חמישי.

דוד אמסלם: אנחנו מנסים להקדים את זה אולי בחצי יום.

דוד אמסלם: אגב, זה לא קשור אלינו.

דוד אמסלם: זה שאלות טכניות של האוצר בכלל, הן לא קשורות אלינו.

דוד אמסלם: זה עניין הניסוחים וכו'.

דוד אמסלם: אני מעריך שכנראה ביום שני תהיה מליאה רגילה, כנראה לא נצביע.

ניסן סלומינסקי: אני יכול לסמוך על זה שזה יעלה ביום שני?

דוד אמסלם: אתה יכול לסמוך רק על דבר אחד - שהיום זה לא יעלה.

דוד אמסלם: כל השאר - מתפללים בשמיים.

דוד אמסלם: אני לא יודע מה סדר היום של יום שני.

ניסן סלומינסקי: אבל אם תהיה מליאה.

דוד אמסלם: אם תהיה מליאה ויהיו חוקים יותר חשובים אז לא.

דוד אמסלם: זה לא חוק רגיל.

דוד אמסלם: אני מניח שיש פה הרבה דוברים, זה הסיפור שלנו כאן.

דוד ביטן: זה 20 שעות.

דוד אמסלם: אז לכן.

ניסן סלומינסקי: זה מה שמפחידים.

ניסן סלומינסקי: הלכתי לקראת האופוזיציה.

ניסן סלומינסקי: האופוזיציה בוועדה שהיתה הסכימו עם זה.

קארין אלהרר: מה "הסכימו"?

קארין אלהרר: לא נכון.

דוד ביטן: איך הסכימו ואיזה - - -?

ניסן סלומינסקי: למה?

ניסן סלומינסקי: כי לישיבה של ההצבעה באו אחרים.

רוברט אילטוב: מה התנאי של ההסכמה?

רוברט אילטוב: נתת להם לעשות את מה שהם רוצים וזה ההסכמה?

רוברט אילטוב: נו, באמת.

רוברט אילטוב: אם הגעת איתם להסכמה, היית צריך להגיע איתם - - -

ניסן סלומינסקי: לא, ויתרתי.

דוד אמסלם: ניסן, היום זה לא יעלה, ולכן אתה לא צריך את הוועדה.

דוד אמסלם: עד יום שני אלוהים גדול.

מכלוף מיקי זוהר: תודה רבה.

מכלוף מיקי זוהר: ניסן, זה ההחלטה, אין מה לעשות.

ניסן סלומינסקי: בלי הוועדה אתה תצטרך להחליט הרי.

דוד אמסלם: לא, אתה ביקשת פטור מחובת ההנחה היום.

ניסן סלומינסקי: דודי, אני מבין.

ניסן סלומינסקי: אבל בלי הוועדה ביום שני אתה מחליט מה עולה ומה לא.

דוד אמסלם: כן, אני גם אוהב אותך וגם אוהב את החוק.

דוד אמסלם: השאלה היא - - -

דוד ביטן: היום לא יעלה בכל מקרה.

דוד ביטן: ו.

דוד ביטן: קביעת ועדה לדיון בהצעות חוק: 1.

דוד ביטן: ביטוח בריאות ממלכתי (תיקון – תחרות הוגנת ומבוקרת בין קופות החולים), התשע"ח- 2017, של חה"כ דוד אמסלם (פ/ 4472/20) 2.

דוד ביטן: הצעת חוק נכי רדיפות הנאצים (תיקון מס' 20)(תיקון - הארכת מועד להגשת בקשה להחזרת עודף שכר טרחה), התשע"ח - 2018, של חה"כ טלי פלוסקוב (פ/ 5119/20) 3.

דוד ביטן: הצעת חוק נכי רדיפות הנאצים (תיקון מס' 20)(תיקון - הארכת מועד להגשת בקשה להחזרת עודף שכר טרחה), התשע"ח - 2017, של חה"כ אלעזר שטרן (פ/ 4810/20)

מכלוף מיקי זוהר: נושא אחרון - קביעה לדיון בהצעות חוק: 1.

מכלוף מיקי זוהר: ביטוח בריאות ממלכתי (תיקון – תחרות הוגנת ומבוקרת בין קופות החולים), התשע"ח-2017, של חבר הכנסת דודי אמסלם.

מכלוף מיקי זוהר: הוועדה סבורה, יחד עם היועצת המשפטית, שצריך להעביר את זה לוועדת העבודה, הרווחה והבריאות אז אני חושב שצריך להעביר את זה לוועדת העבודה והרווחה.

טלי פלוסקוב: כן, מסכימים.

מכלוף מיקי זוהר: האם יש מישהו שחושב אחרת?

מכלוף מיקי זוהר: אוקיי, נעבור להצבעה.

מכלוף מיקי זוהר: מי בעד להעביר את הצעת החוק לוועדת העבודה והרווחה?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – פה אחד ההחלטה להעביר את הצעת חוק ביטוח בריאות ממלכתי (תיקון – תחרות הוגנת ומבוקרת בין קופות החולים), התשע"ח-2017, של חה"כ דוד אמסלם (פ/ 4472/20) לוועדת העבודה, הרווחה והבריאות, נתקבלה.

מכלוף מיקי זוהר: ההחלטה התקבלה.

מכלוף מיקי זוהר: ב-2 יש חוקים: האחד הוא הצעת חוק רדיפות נאצים (תיקון מס' 20) (הארכת מועד להגשת בקשה להחזרת עודף שכר טרחה) של חברת הכנסת טלי פלוסוקוב, ואותו חוק של אלעזר שטרן.

מכלוף מיקי זוהר: עכשיו דיון.

מכלוף מיקי זוהר: גברתי היועצת המשפטית, לאיפה החוק הזה צריך לעבור בעינייך?

<ארבל אסטרחן: זה חוק שנעשה בסוף הכנסת הקודמת בוועדת החוקה.

<ארבל אסטרחן: יש פה רק עניין של הארכת מועדים.

אמיר אוחנה: נכון, כך גם אני הבנתי.

אמיר אוחנה: לכן, אני חושב שחוקה.

טלי פלוסקוב: לכן, אדוני, חוקה - אין בעיה.

מכלוף מיקי זוהר: חושבת היועצת המשפטית ועדת חוקה.

מכלוף מיקי זוהר: האם יש מישהו שמתנגד לזה?

טלי פלוסקוב: לא, אין לנו בעיה.

מכלוף מיקי זוהר: אז אנחנו נצביע.

מכלוף מיקי זוהר: מי בעד להעביר את זה לוועדת החוקה?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – 1

<קריאה: אני נמנע.

מכלוף מיקי זוהר: ההחלטה התקבלה.

<אתי בן יוסף: שתי הצעות החוק.

מכלוף מיקי זוהר: תודה רבה, הישיבה נעולה.